**Ren effekt**

To produktnyheter fra LIQUI MOLY: universalrengjøringsmiddelet K og konserveringsmiddelet Marine Motor

**Mai 2017 – Den tyske eksperten på olje- og tilsetningsstoffer LIQUI MOLY lanserer to nye båtprodukter: et universalrengjøringsmiddel og et konserveringsmiddel for motorer. «Disse hjelper deg å hindre at båten taper seg mye i verdi», påpeker Jan Volk, som er ansvarlig for det marine forretningsområdet hos LIQUI MOLY.**

Det marine universalrengjøringsmiddelet K er et konsentrat som er særlig egnet for rengjøring av store flater. Selv om erfaringene innenfor bilpleie kom til god nytte, måtte produktene utvikles fra grunnen av for å tilpasses kravene i båtsegmentet. Det er for eksempel svært viktig at rengjøringsmiddelet er biologisk nedbrytbart. I motsetning til midlene som brukes på bil, gir det dessuten effektiv rengjøring uten mye skum.

«Det er svært anvendelig, og hjelper deg å få bort både stygge render, fugleskitt og merker fra sko og fendere», forteller Jan Volk. Universalrengjøringsmiddelet K fra LIQUI MOLY er egnet for lakkert og ulakkert plast, GFK og gelcoat samt tekstilkalesjer, messing, aluminium, rustfritt stål, krom, gummi og lakkert/forseglet tre.

K-en står for konsentrat, og her ligger det mye muskelkraft. På smuss og skitt som er vanskelig å få bort, brukes et blandingsforhold på 1:8. Ellers er 1:20 tilstrekkelig.

LIQUI MOLYs andre produktnyhet er konserveringsmiddelet Marine Motor. Det brukes på to- og firetaktsmotorer som ikke skal være i drift på lengre tid. Når det sprøytes inn i forbrenningskammeret, beskytter det sylinderveggene, stempelbunnene og -ringene mot rust. Dermed slipper du ubehagelige overraskelser når motoren skal startes igjen.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av eier Ernst Prost, forhandles i 120 land, og hadde i 2016 en omsetning på 489 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de